lv lv lv es lv en eo nl fi lv lv lv lv en lv lv lv lv lv lv lv lv lv en fr lv lv lv lv lv lv lv lv lv lv lv lv lv en en en vo lv lv lv lv lv lv lv lv
Rīgas Centrālā bibliotēka aicina uz tikšanos ar Marinu Kosteņecku | Latvijas Nacionālās bibliotēkas atbalsta biedrība
Iemūžini savu vārdu Gaismas pilī
Marinas Kosteņeckas atmiņu krājums "Mans XX gadsimts" un braucieni uz Latvijas bibliotēkām
"Nākotnei izlasāmi. Latvijas Nacionālā bibliotēka", "The Castle of Light. National Library of latvia"
Bibliotēkas, kas palīdzēja izaugt Latvijai
Gaismas pils un Gaismas tīkls
Latvijas mazās gaismas pilis
Septiņas Eiropas Gaismas pilis
Sirsniņa prasa, lai bērniņš lasa
Rīgas Centrālā bibliotēka aicina uz tikšanos ar Marinu Kosteņecku
7. oktobrī plkst. 17.30 Latvijas Nacionālās bibliotēkas (LNB) Atbalsta biedrība un Rīgas Centrālā bibliotēka ielūdz uz tikšanos ar publicisti un rakstnieci Marinu Kosteņecku. Ar rakstnieci sarunāsies LNB Atbalsta biedrības direktore Karina Pētersone. Tikšanās notiks Rīgas Centrālajā bibliotēkā Brīvības ielā 49/53, 2. stāvā, Rīgā. Dalībnieku skaits pasākumā ir ierobežots. Ielūgumus uz pasākumu var saņemt Rīgas Centrālajā bibliotēkā 2. stāvā no 17. septembra.
Pasākums notiek Marinas Kosteņeckas jubilejas gadā - šogad rakstniece svin 75. dzimšanas dienu. Saruna būs par pirms gada iznākušo atmiņu krājumu “Mans XX gadsimts“, rakstnieces dzīvesstāstu, radošo darbību un lomu nesenajos Latvijas vēstures notikumos.
Marina Kosteņecka ir populāra rakstniece un publiciste, viena no Tautas frontes dibinātājām un aktīva cīnītāja par Latvijas neatkarības atjaunošanu. Viņas biogrāfija ļoti cieši savijusies ar Latvijai izšķirošu laika periodu - neatkarības atjaunošanu. Vēsturiskie notikumi ietekmējuši rakstnieces radošo un personīgo dzīvi un otrādi – Marina Kosteņecka bijusi aktīva līdzdalībniece valsts vēsturē. Tieši tādēļ rakstnieces atmiņām un dzīvesstāstam ir īpaša vērtība.
Atmiņu krājumu veido divas grāmatas - “Mans XX gadsimts” un “Vēstules no XX gadsimta” latviešu un krievu valodā. Rakstniece to sauc par mūža darbu un grāmatās dalās ar savu dzīvesstāstu, atmiņām par Latvijai izšķirošiem nesenās vēstures notikumiem un unikālu laikmeta liecību – Atmodas laikā no lasītājiem un atbalstītājiem saņemtām vēstulēm. “Mans XX gadsimts” līdzautors ir Georgs Stražnovs, grāmatu priekšvārdus rakstījuši Dainis Īvāns un Knuts Skujenieks.
Rīkojot tikšanos ar rakstnieci, Rīgas Centrālā bibliotēka un LNB Atbalsta biedrība vēlas dot iespēju ikvienam interesentam dzirdēt dokumentālus stāstus no mūsu laikmeta lieciniekiem – cilvēkiem, kam bijusi nozīmīga loma valsts liktenī. Pasākuma laikā LNB Atbalsta biedrība atmiņu krājumu „Mans XX gadsimts“ dāvās Rīgas Centrālajai bibliotēkai.
Rakstnieces tikšanās ar lasītājiem Latvijas bibliotēkās notiek ar Valsts Kultūrkapitāla fonda atbalstu.
Atmiņu krājumu “Mans XX gadsimts” var iegādāties Latvijas Nacionālās bibliotēkas  veikalā “Draugu telpa”, bibliotēkas 1. stāvā. Grāmatu izdošanu atbalstījis Valsts Kultūrkapitāla fonds, Baltic International Bank, “Kalēju biedrība”, Latvijas Gāze, Rīgas dome, Latvijas Nacionālā bibliotēka.
Mūsu draugi un sadarbības partneri
Latvijas Nacionālās bibliotēkas Atbalsta biedrība
Mūkusalas iela 3, Rīga, LV-1048
Copyright © 2020 Latvijas Nacionālās bibliotēkas atbalsta biedrība
Informācijas pārpublicēšana iespējama tikai ar rakstisku atļauju